2018-ig 35 276 akkreditációt (kezdeti akkreditációt és újraértékelést) adtak át. 2021 végére ez a szám 36 765-re nőtt. Az „akkreditálások” száma nem egyezik meg az akkreditált megfelelőségértékelő szervezetek számával. Az „akkreditálás” kifejezés egy adott megfelelőségértékelési tevékenységre utal (például termékvizsgálat, tanúsítás). Egy megfelelőségértékelő szervezet egynél több megfelelőségértékelési tevékenységben és kapcsolódó ágazatokban/termékkörökben is akkreditált lehet (például játékok, gépek), így egynél több akkreditációval is rendelkezhet.

2018 decemberében a Bizottság és az EA aláírta a harmadik partnerségi keretmegállapodást, amely négy évre (2022 decemberéig) szól. Ez a megállapodás pénzügyi támogatást biztosít az EA számára annak érdekében, hogy a feladatait el tudja látni. E jelentés készítésének időpontjáig a partnerségi keretmegállapodás alapján négy alkalommal folyósítottak éves működési támogatást, összesen 722 900 EUR értékben. Ez az összeg az EA 2022. évi teljes költségvetésének mintegy 45,73 %-át teszi ki.

A Bizottság és az EA jelenleg tárgyalnak a negyedik partnerségi keretmegállapodásról.

Az uniós finanszírozásra jogosult EA-tevékenységek a következők: ·a szakértői értékelési rendszerhez kapcsolódó technikai munka elvégzése, ·technikai szakértelem biztosítása a Bizottság különböző szolgálatai számára az akkreditálás jogalkotási projektekbe való belefoglalása érdekében vagy a meglévő ágazati jogszabályok végrehajtása tekintetében, ·az akkreditációs eljárások harmonizálása, ·részvétel az olyan nemzetközi szervezetek munkájában, mint az ILAC és az IAF, valamint a nemzetközi együttműködésben.

Az EA ezenfelül a tanácsadó testületének keretében együttműködik az érdekelt felekkel.

Az éves működési támogatáson felül az EA-val való partnerségi keretmegállapodás konkrét projektek finanszírozását is lehetővé teszi. E tekintetben a Közös Kutatóközpont (JRC) 2020-ban 410 000 EUR összegű szerződést ítélt oda az EA-nak a „Support services regarding the accreditation/certification aspects of the project on a European voluntary Quality Assurance scheme for Breast Cancer Services” [Az emlőrákkal kapcsolatos szolgáltatások önkéntes európai minőségbiztosítási rendszerének megteremtésére irányuló projekt akkreditációs/tanúsítási szempontjaihoz kapcsolódó támogatási szolgáltatások] elnevezésű projekt folytatására. A projekt e jelentés elkészítésekor még mindig folyamatban van, és várhatóan 2023 első félévében zárul le.

Az EA-val való kooperáció összességében nagyon gyümölcsözőnek mondható. Az EA az európai akkreditációs rendszer természetes közegének minősül. Az EA és tagjai munkájának köszönhetően elismert tény, hogy az akkreditálás elengedhetetlen az EU gazdasága versenyképességének növeléséhez, és a közérdek egyidejű védelméhez.

2.4A szakértői értékelési rendszer

A nemzeti akkreditáló testületek szakértői értékelési rendszere szolgál az európai akkreditációs rendszer alapjául. A nemzeti akkreditáló testületek legfeljebb négyévente alávetik magukat a rendszereik, eljárásaik és struktúráik szakértői értékelésének.

A szakértői értékelési rendszer célja, hogy biztosítsa az európai akkreditálási gyakorlatok konzisztenciáját és egyenértékűségét annak érdekében, hogy a nemzeti hatóságok és a tágabb piac kölcsönösen elismerje az azon akkreditáló testületek által nyújtott szolgáltatásokat, amelyek sikeresen részt vettek a szakértői értékelésben, és ennek következtében elfogadják az általuk akkreditált megfelelőségértékelő szervezetek által kibocsátott akkreditálási okiratokat és tanúsítványokat.

Az EA alapvető feladata a szakértői értékelés megszervezése. Az EA végzi a szakértői értékelési rendszer megszervezését, irányítását és működtetését.

A sikeres szakértői értékelést követően a nemzeti akkreditáló testületek aláírták az EA többoldalú megállapodását (MLA) az akkreditálási okiratok kölcsönös elismerésére vonatkozóan. A sikeres szakértői értékelés előfeltétele az akkreditálási okiratok kölcsönös elismerésének.

A szakértői értékelési rendszer már bizonyította hasznosságát azáltal, hogy garantálja a nemzeti akkreditáló testületek nagy fokú szakértelmét.

A szakértői értékelési rendszer működtetése és irányítása a 2017 és 2021 közötti időszakban az alábbiakat foglalta magában:

Év Elvégzett értékelések száma Az értékelési munka embernapban összesen 2017 18 1 080 2018 18 1 393 2019 16 935 2020 7 335 2021 25 1 764

Az e jelentés által lefedett időszakban a szakértői értékelési rendszer az alábbi számú olyan esetet jelentett, amikor korrekciós intézkedésre volt szükség a nemzeti akkreditáló testületek részéről. A megállapítások bizonyított „meg nem felelések” vagy „megjegyzések”, azaz a lehetséges fejlesztésekre irányuló javaslatok. 2020-ig (ezt az évet is beleértve) a megállapításokban fel lehetett tüntetni az értékelőknek az esetleges meg nem felelések miatti „aggályait” is. Ezek az „aggályok” most már a „meg nem felelések” alatt szerepelnek. A nemzeti akkreditáló testületek korrekciós intézkedéseket hoznak a „meg nem felelések” orvoslására és a „megjegyzések” kezelésére. Az EA nyomon követi a korrekciós intézkedések végrehajtását.

Év Meg nem felelések Aggályok Megjegyzések 2017 116 185 131 2018 84 139 81 2019 71 170 125 2020 62 94 56 2021 239 Már nem időszerű 193

2.5Akkreditálás a bejelentések támogatása érdekében

A bejelentés a tagállam valamely bejelentő hatóságának azon eljárása, amelynek révén tájékoztatja a Bizottságot és a többi tagállamot arról, hogy valamely uniós harmonizációs jogszabály alapján megfelelőségértékelő szervezetet jelölt ki, és e szervezet megfelel az abban a jogszabályban meghatározott követelményeknek. A tagállamoknak biztosítaniuk kell a többi tagállam és az uniós intézmények felé a bejelentett szervezeteik szakmai felkészültségét.